Smíði á botneiningu í nýjan Börk NK. Ljósm. Hörður ErlendssonGert er ráð fyrir að nýr Börkur verði afhentur Síldarvinnslunni í janúarmánuði 2021 þannig að eitt ár mun líða þar til nýju skipi verður fagnað . Það eru ávallt tímamót þegar nýtt skip kemur í fyrsta sinn til heimahafnar og með hverju nýju skipi sem bætist í flota landsmanna eru stigin einhver framfaraskref . Það er Skipasmíðastöðin Karstensens í Skagen í Danmörku sem annast smíði hins nýja Barkar en Börkur verður systurskip Vilhelms Þorsteinssonar sem einnig er í smíðum hjá stöðinni og mun væntanlega verða afhentur eiganda sínum í ágústmánuði nk . Miðskipseining , lestareining , í smíðum . Ljósm. Hörður ErlendssonSkipasmíðastöð Karstensens hefur starfsstöðvar í Póllandi og þar er efnað niður í skipin og skrokkar þeirra smíðaðir . Síðan eru skrokkarnir dregnir til Skagen og þar er smíði skipanna lokið . Fyrir nokkru hófst smíði hins nýja Barkar í Gdynia og hafa fulltrúar Síldarvinnslunnar heimsótt stöðina þar og fræðst um hvernig að smíðinni er staðið . Í stöðinni er allt efni í skipið sniðið niður með hjálp tölvutækni og síðan vinnur mikill fjöldi manna við að setja einingarnar saman . Nýr Börkur er smíðaður með flotvörpu - og hringnótaveiðar í huga þannig að hann verður dæmigert uppsjávarveiðiskip . Mun hann leysa af hólmi núverandi Börk sem smíðaður var í Tyrklandi árið 2012 . Nýi Börkur verður 88 m að lengd , 16,6 m að breidd og 9,6 m að dýpt . Stærð skipsins verður 4.100 brúttótonn . Aðalvélar í skipinu verða tvær , 3.200 ha hvor , en einnig verður í því 820 kw ásrafall . Rafall skipsins verður 3.500 kw og í því verða tvö kælikerfi , 1.500 kw hvort , til að kæla aflann . Kælitankar verða 13 talsins , alls 3.420 rúmmetrar . Í skipinu verða vistarverur fyrir 16 manns . Þilfarseining í smíðum . Ljósm. Hörður ErlendssonKnud Degn Karstensen framkvæmdastjóri skipasmíðastöðvarinnar segir að lengi hafi verið áhugi fyrir því hjá forsvarsmönnum hennar að smíða fiskiskip fyrir Íslendinga . Einungis eitt skip hafi verið smíðað hjá stöðinni fyrir íslenskt fyrirtæki áður en smíði Vilhelms Þorsteinssonar og Barkar hófst en það var Þórunn Sveinsdóttir VE . Annars hafa umsvif Skipasmíðastöðvar Karstensens verið mikil á síðustu árum og frá árinu 2007 hefur stöðin lokið smíði á milli 40 og 50 skipa af ýmsum gerðum . Er þar um að ræða fiskiskip , herskip og rannsóknaskip . Síðustu árin hefur stöðin afhent 5 - 6 nýsmíðuð skip árlega ásamt því að sinna viðhaldi og breytingum á fjölmörgum skipum . Það má því segja að umsvifin hjá Skipasmíðastöð Karstensens séu mikil . Síldarvinnslan hf. er í dag eitt af stærstu og öflugustu sjávarútvegsfyrirtækjum landsins og byggir starfsemin á yfir 60 ára reynslu í fiskvinnslu og útgerð . Fyrirtækið er það stærsta á Íslandi í veiðum og vinnslu á uppsjávarfiski og stærsti framleiðandi á fiskimjöli og lýsi á Íslandi .